কলকাতার বায়ূদূষণ নিয়ে মামলা উঠল এজলাসে! কী বলল হাইকোর্ট?

কলকাতা: শীতের শুরু থেকেই লাফিয়ে লাফিয়ে দূষণ বাড়ছে দেশের রাজধানীতে। দিন দিন সেখানের অবস্থা শোচনীয় হয়ে উঠছে। বায়ুদূষণের নিরিখে পিছিয়ে নেই কলকাতাও (Kolkata Air Pollution)। ‘বিপজ্জনক’ পর্যায়ে না পৌঁছলেও বেড়েছে শহরের বাতাসের গুণগত মানের সূচক (Kolkata AQI)। আর এবার কলকাতার বায়ুদূষণ নিয়ে হাইকোর্টে দায়ের হল মামলা।

শহরের বাতাসে ক্রমবর্ধমান দূষণ নিয়ে স্বতঃপ্রণোদিত মামলা দায়ের করল কলকাতা হাইকোর্ট (Calcutta High Court)। প্রধান বিচারপতির ডিভিশন বেঞ্চে এদিন দূষণ সংক্রান্ত একজোড়া মামলা ওঠে। আদালত জানায়, শহরের বায়ুদূষণ পরিস্থিতি নিয়ে হাইকোর্ট নিজ উদ্যোগে এই মামলা করেছে এবং এ বিষয়ে কেন্দ্র ও রাজ্য সরকারকে চিঠি পাঠানো হয়েছে।

আরও পড়ুন: SIR শুনানিতে বৈধ মাধ্যমিকের অ্যাডমিট! বিরাট নির্দেশ সুপ্রিম কোর্টের

এদিন কেন্দ্রের তরফে অতিরিক্ত সলিসিটার জেনারেল আদালতকে জানান, হাইকোর্টের পাঠানো চিঠি তাঁরা পেয়েছেন। আদালত আরও জানায়, আগামী ২৮ জানুয়ারি মামলার পরবর্তী শুনানি হবে। ওইদিন কেন্দ্র ও রাজ্য সহ সব পক্ষকে আদালতে হাজির থাকতে হবে।

প্রসঙ্গত, কলকাতার দূষণ পরিস্থিতি নিয়ে ইতিমধ্যেই একাধিক জনস্বার্থ মামলা হাইকোর্টে দায়ের হয়েছে। সেই মামলাগুলির সঙ্গেই এবার হাইকোর্টের দায়ের করা এই শুওমোট মামলার শুনানিও একসঙ্গে চলবে। আদালতের এই উদ্যোগে শহরের বায়ুদূষণ নিয়ন্ত্রণে কার্যকর পদক্ষেপের সম্ভাবনা তৈরি হল বলে মনে করছেন বিশেষজ্ঞরা।

দেখুন আরও খবর:

The post কলকাতার বায়ূদূষণ নিয়ে মামলা উঠল এজলাসে! কী বলল হাইকোর্ট? first appeared on KolkataTV.